林俊 (明朝)

林俊（1452年—1527年），字待用，號見素，晚號雲庄，福建承宣布政使司興化府莆田縣（今福建省莆田市）人。明朝政治人物，成化戊戌進士，歷仕四朝，官至刑部尚书。 成化十四年（1478年）進士，授刑部主事，進員外郎。其為人秉性耿直，不隨俗浮湛。其負責事情大多涉及權貴，曾經上疏請求斬妖僧繼曉，并治罪梁芳。憲宗大怒，命下詔獄。因後軍都督府經歷張黻論救，也一併被捕。經太監懷恩力救，林俊貶雲南姚州判官，張黻貶師宗州知州。當時朝廷言路堵塞，兩人名震京師。 不久，正月星變，憲宗感悟，恢復林俊官職，改為南京刑部員外郎。 弘治元年（1488年），因舉薦升任雲南副使，任內拆除鶴慶玄化寺等淫祀，并修建學堂。升按察使。弘治五年（1592年），調任湖廣按察使，曾經上疏稱陳時政得失。請求減少德安、安陸建王府及增修吉府的費用，不被批准。弘治九年（1496年），引病歸鄉，久之舉薦起為廣東右布政使，不拜。此後再起為南京右僉都御史，總督操江。弘治十四年（1501年），再次上疏請求減免建造并遠離奸臣等，此外還舉薦侍郎謝鐸，少卿儲巏、楊廉，致仕副使曹時中等人。在江西時期，多次抑制寧王朱宸濠貪暴。因母喪丁憂回鄉。 明武宗即位后，言官交相舉薦，朝廷內的江西人合疏乞求召還林俊。起為右副都御史，再撫江西，因父喪丁憂去官。正德四年（1509年）服闕，任四川巡撫，平定眉州人劉烈叛亂。因功晉升爲右都御史。因得罪朝廷權貴致仕。 明世宗即位后，起用為工部尚書，改刑部尚書。在任期間屢次印疾請辭，世宗均不予批准。在刑部尚書期間，斬殺大量武宗時期權貴奸黨。加太子太保。大禮議中，他與楊廷和一同反對世宗立生父為皇考。次年，以病致仕。嘉靖六年（1527年）四月初六，夜二鼓卒於家。享年七十六。入祀莆田乡贤祠。。 《明倫大典》修成后，追論其罪，被削官。林俊為歷仕四朝，抗辭敢諫，最終因大禮議而去职，始終堅持為臣之大節。慶隆初年，恢復官職，贈少保，諡貞肅。著有《西征集》、《见素文集》二十八卷、《奏疏》七卷、《见素续集》十二卷。 [在维基数据编辑] 《國朝獻徵錄·卷之四十五》，出自焦竑《國朝獻徵錄》 《明史卷一百九十四》，出自《明史》 清·张廷玉等，《明史》（卷194）：林俊，字待用，莆田人。成化十四年進士。除刑部主事，進員外郎。性侃直，不隨俗浮湛。事涉權貴，尚書林聰輒屬俊治之。上疏請斬妖僧繼曉並罪中貴梁芳，帝大怒，下詔獄考訊。後府經歷張黻救之，並下獄。太監懷恩力救，俊得謫姚州判官，黻師宗知州。時言路久塞，兩人直聲震都下，為之語曰：「御史在刑曹，黃門出後府。」尋以正月朔星變，帝感悟，復俊官，改南京。 《大明孝宗敬皇帝實錄·卷之十》：弘治元年閏正月丙子 升致仕浙江道監察御史強珍、南京刑部員外郎林俊、廣西按察司僉事蕭蒼，俱為按察司副使：珍，山東；俊、蒼，雲南。 清·张廷玉等，《明史》（卷194）：弘治元年用薦擢雲南副使。鶴慶玄化寺稱有活佛，歲時集士女萬人，爭以金塗其面。 俊命焚之，得金悉以償民逋。又毀淫祠三百六十區，皆撤其材修學宮。干崖土舍刀怕愈欲 奪從子宣撫官，劫其印數年。俊檄諭之，遂歸印。進按察使。五年調湖廣。以雨雪災異上 疏陳時政得失。又言德安、安陸建王府及增修吉府，工役浩繁，財費鉅萬，民不堪命。乞循 寧、襄、德府故事，一切省儉，勿用琉璃及白石雕闌，請著為例。不從。 清·张廷玉等，《明史》（卷194）：九年引疾，不待報徑歸。久之，薦起廣東右布政使，不拜。起南京右僉都御史，督操江。十四年正月朔，陝西、山西地震水涌。疏述古宮闈、外戚、內侍、柄臣之禍，乞罷齋醮，減織造，清役占，汰員，止工作，省供應，節賞賜，戒逸欲，遠佞幸，親賢人。又請豫教皇儲，因薦侍郎謝鐸，少卿儲瓘、楊廉，致仕副使曹時中，處士劉閔堪輔導。報聞。已，屢疏乞休，薦時中自代。不許。江西新昌民王武為盜，巡撫韓邦問不能靖，命俊巡視。身入武 巢，武請自効，悉擒賊黨。詔即以俊代邦問，俊引朱熹代唐仲友、包拯代宋祁事，力辭。不允。乃更定要約，庶務一新。王府徵歲祿，率倍取於民，以俊言大減省。寧王宸濠貪暴，俊 屢裁抑之。王請易琉璃瓦，費二萬。俊言宜如舊，毋涉叔段京鄙之求，吳王几杖之賜。王怒，伺其過，無所得。會俊以聖節按部，遂劾奏之，停俸三月。尋以母憂歸。 清·张廷玉等，《明史》（卷193）：武宗即位，言官交薦，江西人在朝者合疏乞還俊。乃進右副都御史，再撫江西，遭父憂不果。正德四年起撫四川。眉州人劉烈倡亂，敗而逃，諸不逞假其名剽掠。俊繪形捕，莫能得。會保寧賊藍廷瑞、鄢本恕、廖惠等繼起，勢益張，轉寇巴州。猝遇之華壟，單輿抵 其營，譬曉利害，賊羅拜約降。淫雨失期，復叛去，攻陷通江。俊擊敗之龍灘河，遣知府張敏等追敗之門鎮子，遂擒廖惠。而廷瑞奔陝西西鄉，越漢中三十六盤，至大巴山。官軍追 及，復大破之。遂移師擊瀘州賊曹甫，且遣人招諭。甫佯聽令，使弟琯劫如故。指揮李蔭 斬琯首，賊遂移江津，分七營，將攻重慶。俊發酉陽、播州土兵助蔭，以元日掩破其四營。 賊遁入民家，焚之盡斃。乘勝搗老營，指揮汪洋等中伏死。蔭復進，去賊十五里。甫以數十 騎出，遇蔭兵，敗走。官軍乘勝進圍之，俘及焚死者二千有奇。已，本恕、廷瑞為永順土舍 彭世麟所擒。俊論功進右都御史。甫黨方四亡命思南，復攻南川、綦江，以窺瀘州。俊益發土兵，令副使何珊、李鉞等敗之去。捷聞，璽書奬勵。 清·张廷玉等，《明史》（卷194）：俊在軍，與總督洪鍾議多左。中貴子弟欲冒從軍功，輒禁止。御史俞緇走避賊，而僉 事吳景戰歿。緇慚，欲委罪俊，遂劾俊累報首功，賊終不滅，加鑿井毀寺，逐僧徒，迫為賊。 於是俊前後被切責。比方四敗，賊且盡，俊辭加秩及賞，乞以舊職歸田。詔不許辭秩，聽其致仕。言官交請留，不報。俊歸，士民號哭追送。時正德六年十一月也。 清·张廷玉等，《明史》（卷194）：世宗即位，起工部尚書，改刑部。在道數引疾，不許。因請帝親近儒臣，正其心以出號令，用渾樸為天下先，初詔所革，無遷就以廢公議。既抵京師，會暑月經筵輟講，舉祖宗勤 學故事以諫。俊時年已七十，寓止朝房，示無久居意。數為帝言親大臣，勤聖學，辨異端，節財用。朝有大政，必侃侃陳論，中外想望其風采。 清·张廷玉等，《明史》（卷194）：中官葛景等奸利事覺，為言官所糾，詔下司禮監察訊。俊言內臣犯法，法司不得訊，是宮府異體也，乞下法司公訊，以昭平明之治。都督劉暉下獄，俊當以交結朋黨律，言與許泰同罪，請斬以謝天下。廖鵬、廖鎧、齊佐、王瓛論死，屢詔緩刑，俊乞亟行誅。又劾谷大用占民田萬餘頃。皆不聽。中官崔文家人李陽鳳索匠師宋鈺賄不獲，嗾文杖之幾死，下刑 部治未決，而中旨移鎮撫司。俊留不遣，力爭不納。明日又奏，帝怒責陳狀。俊言：「祖宗以刑獄付法司，以緝獲奸盜付鎮撫。訊鞫既得，猶必付法司擬罪。未有奪取未定之囚，反 付推問者。文先朝漏奸，罪不容誅，茲復干內降。臣不忍朝廷百五十年紀綱，為此輩壞亂。」 帝憚其言直，乃不問。 清·张廷玉等，《明史》（卷194）：俊以耆德起田間，持正不避嫌，既屢見格，遂乞致仕。詔加太子太保，給驛賜隸廩如制。俊數爭「大禮」，與楊廷和合。嘗上言推尊所生有不容已之情，有不可易之禮，因輯堯、舜至宋理宗事凡十條，以上。及「大禮」議定，得罪者或杖死。四年秋，俊從病中上書言：「古者鞭撲之刑，辱之而已，非欲糜爛其體膚而致之死也，又非所以加於士大夫也。成化時，臣及見廷杖二三臣，率容厚棉底衣，重氊疊裹，然且沉臥，久乃得痊。正德朝，逆瑾竊權，始令去衣，致末年多杖死。臣又見成化、弘治時，惟叛逆、妖言、劫盜下詔獄，始命打問，他犯 但言送問而已。今一概打問，亦非故事。自去歲舊臣斥逐殆盡，朝署為空。乞聖明留念，既去者禮致，未去者慰留。碩德重望如羅欽順、王守仁、呂柟、魯鐸輩，宜列置左右。臣衰病待盡，無復他望，敢效古人遺表之意，敬布犬馬之心。」帝但下所司而已。又明年，疾革，復上書請懋學隆孝，任賢納諫，保躬導和，且預辭身後卹典，遂卒。年七十六。 清·张廷玉等，《明史》（卷194）：後一年，明倫大典成，追論俊附和廷和，削其官，其子達以士禮葬之。俊歷事四朝，抗辭敢諫，以禮進退，始終一節。隆慶初，復官，贈少保，諡貞肅。 明朝七卿年表